Jacopone da Todi

Brawd Ffransisgaidd o ardal Umbria yn yr Eidal yn y 13g oedd Jacopone da Todi (Todi, 1228 – Collazzone, 1306).  Fe'i cofir fel ysgolhaig a bardd a gyfansoddodd sawl laud (cerddi mawl) yn Eidaleg; mae'n debygol mai ef a gyfansoddodd y delyneg Ladin adnabyddus Stabat Mater hefyd. Roedd yn ddramodydd arloesol yn ogystal, a luniodd sawl drama ar destunau ysgrythurol.

Ganwyd Jacopone yn nhref fechan Todi yn nugiaeth Spoleto. Troes yn fynach Ffransisgaidd yn 1268 gan ddod yn Frawd llëyg yn 1278. Cafodd ei garcharu o 1298 hyd 1303 am gyfansoddi dychan yn erbyn y Pab Boniffas VIII.

Categori:Genedigaethau 1228
Categori:Marwolaethau 1306
Categori:Beirdd y 13eg ganrif o'r Eidal
Categori:Beirdd Eidaleg o'r Eidal
Categori:Beirdd Lladin o'r Eidal
Categori:Dramodwyr y 13eg ganrif o'r Eidal
Categori:Dramodwyr Eidaleg o'r Eidal
Categori:Llenorion Lladin yr Oesoedd Canol
Categori:Pobl o Umbria
Categori:Ysgolheigion y 13eg ganrif o'r Eidal